கேள்வி: புனித இலாரன்சு பெருங்கோவில் - கோவிலி்ன் வரலாறு பற்றி நீங்கள் என்ன அறிந்துள்ளீர்கள்?
பதில்: புனித இலாரன்சு பெருங்கோவில் முதல்முதலாக நான்காம் நூற்றாண்டில் கட்டப்பட்டது. அதைக் கட்டியவர் காண்ஸ்டண்டைன் மன்னர் ஆவார். கிறித்தவ நம்பிக்கைக்காக உயிர் துறந்த இலாரன்சு என்பவரின் கல்லறைக்கு அருகே அவரது நினைவாக இக்கோவிலைக் காண்ஸ்டண்டைன் கட்டினார். வேறு புனிதர்கள் அடக்கம் செய்யப்பட்ட கல்லறைகளை உள்ளடக்கி எழுந்த சில கோவில்கள்: ஆப்பியா பெருஞ்சாலையில் அமைந்த புனித செபஸ்தியான் பெருங்கோவில்; சுவர்களுக்கு வெளியே அமைந்த புனித ஆக்னஸ் கோவில்; புனிதர்கள் மர்செல்லீனோ, பியேத்ரோ கோவில். புனித இலாரன்சின் கல்லறைக்கு நேர் மேலே ஒரு சிறு வழிபாட்டிடம் எழுப்பப்பட்டது. அது இரண்டாம் பெலாஜியுஸ் (திருத்தந்தை) (579-590) என்பவரின் ஆட்சியில் விரித்துக் கட்டப்பட்டது. எனவே, பல ஆண்டுகளாக காண்ஸ்டண்டைன் கட்டிய "முது பெருங்கோவிலும்" பெலாஜியுஸ் கட்டிய "இளம் பெருங்கோவிலும்" அருகருகே இணையாகச் செயல்பட்டன. எனினும், 9-12 நூற்றாண்டுக் காலத்தில் காண்ஸ்டண்டைன் கோவில் கைவிடப்பட்டதாகத் தெரிகிறது. பெலாஜியுஸ் கட்டிய கோவிலின் விரிவாக்கம் 1217இல் நடந்தது. பழைய கோவிலின் பீடப் பகுதி அகற்றப்பட்டு, மேற்கு நோக்கி கோவில் நீளமாக்கப்பட்டது. இப்பணி மூன்றாம் ஹோனோரியஸ் (திருத்தந்தை) என்பவரால் செய்யப்பட்டது. புதிய பெருங்கோவில் பழைய கோவிலோடு இணைக்கப்பட்டு சிறிது உயர்ந்த தரைமட்டத்தில் அமைக்கப்பட்டது. புனித இலாரன்சு, புனித ஸ்தேவான் ஆகியோரின் வாழ்க்கை நிகழ்வுகள் கோவில் சுவர்களில் சித்திரமாக எழுதப்பட்டன. கோவிலின் மையப் பீடத்தின் அடியில் இவ்விரு புனிதர்களின் கல்லறைகளும் அமையும் வகையில் கட்டடம் வடிவமைக்கப்பட்டது.
கேள்வி: புனித இலாரன்சு பெருங்கோவில் - எருசலேம் குலமுதுவர் கோவில் பற்றி விளக்கவும்.
பதில்: புனித இலாரன்சு கோவிலின் ஒரு தனிச் சிறப்பு அது 1347இலிருந்து 1847 வரை எருசலேம் நகர் இலத்தீன் குலமுதுவர் பேராயரின் ஆட்சிப்பீடமாக இருந்ததுதான். 1847இல் ஒன்பதாம் பயஸ் (திருத்தந்தை) எருசலேம் குலமுதுவர் ஆட்சிப்பீடமாக எருசலேம் நகரையே ஒப்படைத்தார். இத்திருத்தந்தை புனித இலாரன்சு கோவிலில் அடக்கம் செய்யப்பட்டிருப்பதும் சிறப்பாகும். பரோக்கு கலையின் தாக்கமும் இக்கோவிலில் இருந்தது. ஆனால் அக்கலையின் அம்சங்களை விர்ஜீனியோ வெஸ்பிக்னானி என்னும் கட்டடக் கலைஞர் 1855-1864 கால கட்டத்தில் நிகழ்த்திய சீரமைப்பின்போது அகற்றிவிட்டார். இரண்டாம்.உலகப்போரின்போது இக்கோவில் சேதமுற்றது. உரோமை நகரை நேசப்படைகள் தாக்கியபோது இக்கோவில் குண்டுகளுக்கு இரையாகியது. 1943, சூலை 19ஆம் நாள் நிகழ்ந்த இத்தாக்குதலின்போது கோவிலுக்குப் பேரழிவு ஏற்பட்டது. கோவில் முகப்பில் வரையப்பட்டிருந்த அழகிய சித்திரங்கள் முற்றிலுமாக அழிந்துபோயின. இருந்தபோதிலும், இடிமானப் பொருள்களைப் பயன்படுத்தி சீரமைப்புப் பணிகள் நடைபெற்றன. Image:Anderson, Roma - n. 0110 - S. Lorenzo Fuori le Mura - Roma.jpg
கேள்வி: புனித இலாரன்சு பெருங்கோவில் - அகழ்வாய்வுகள் குறித்து விரிவாக சொல்லுங்கள்.
பதில்: 1957இல் புனித இலாரன்சு கோவிலின் அடியில் அகழ்வாய்வுகள் நிகழ்ந்தன. அப்போது காண்ஸ்டண்டைன் மன்னரால் நான்காம் நூற்றாண்டில் கட்டப்பட்டிருந்த பழைய கோவிலின் இடிமானங்கள் கண்டுபிடிக்கப்பட்டன. அக்கோவிலின் பீடப் பகுதி பெரிய வட்ட வடிவத்தில் அமைந்திருந்ததும், கோவிலின் நெடுநீளப் பகுதிகள் மூன்றும் பெரிய தூண்களால் தாங்கப்பட்டிருந்ததும், ஆழ்நிலக் கல்லறைகளும் அகழ்வாய்வில் தெரியவந்தன.
கேள்வி: புனித இலாரன்சு பெருங்கோவில் - கோவில் ஆட்சிமுறை பற்றி தகவல் சொல்.
பதில்: இக்கோவில் கப்புச்சின் சபைத் துறவியரின் கண்காணிப்பில் உள்ளது. 1709, சூலை 4ஆம் நாளிலிருந்து இக்கோவில் ஒரு பங்குக் கோவிலாகவும் செயல்பட்டு வருகிறது. பங்குப்பொறுப்பு முதலில் இலத்தரான் ஒழுங்குமுறைத் துறவியரிடம் இருந்தது. 1855இல் கப்புச்சின் சபையினர் பொறுப்பேற்றனர்.
கேள்வி: புனித இலாரன்சு பெருங்கோவில் - கோவிலின் சிறப்புக் கூறுகள் என்பது என்ன?
பதில்: இக்கோவிலுக்கு அழகூட்டும் கூறுகள் பல உண்டு. அவற்றுள் சில கீழே தரப்படுகின்றன: *கோவிலின் வெளிப்புறம்: கோவிலுக்கு வெளியே ஒரு பரந்த முற்றமும் அதில் உயர்ந்தெழும் தூணும் உள்ளன. தூணின் மேல் புனித இலாரன்சின் செப்புச் சிலை உள்ளது. அதை ஸ்தேஃபனோ கல்லேற்றி என்பவர் 1865இல் வடித்தார். கோவிலின் அருகே துறவியர் இல்லமும் 12ஆம் நூற்றாண்டு உரோமைக் கலைமுறையில் அமைந்த மணிக்கூண்டும் உள்ளன. *கோவிலின் முகப்பும் முகப்பு வாயிலும்: 1943இல் அழிந்துபோன முகப்பு மீண்டும் சீரமைக்கப்பட்டது. மூன்று சாளரங்களைக் கொண்ட முகப்பு முழுவதிலும் வரையப்பட்டிருந்த கற்பதிகைச் சித்திரங்கள் அழிந்துபட்டன. சில பகுதிகளே எஞ்சின. அவற்றில் இயேசு கிறிஸ்து ஆட்டுகுட்டியாக உருவகிக்கப்பட்டிருப்பதையும், புனித இலாரன்சின் உருவையும் காணமுடிகிறது. முகப்பு வாயிலில் ஆறு பெரும் தூண்கள் உள்ளன. வாயிலைச் சூழ்ந்த சுவர்களில் புனித இலாரன்சு மற்றும் புனித ஸ்தேவானின் வாழ்க்கை வரலாறு சித்தரிக்கப்பட்டுள்ளது. நேசப்படைகள் புனித இலாரன்சு கோவில் பகுதியில் குண்டுவீசி சேதம் ஏற்பட்டதும் கோவிலுக்கு ஒன்பதாம் பயஸ் (திருத்தந்தை) வருகை தந்து அழிவைப் பார்வையிட்டதை நினவுகூர்கின்ற கல் ஆங்குள்ளது.